**Belastingseisoen 2023 vir Individue**

Wat is nuut?

* **Tshwane, 10 Julie 2023 - Bekendgestel - Belastingopgawestatusoorsigskerm**

Die SARS-aanlynnavraagstelsel het 'n nuwe kenmerk genaamd die belastingopgawestatusoorsigskerm wat belastingpligtiges, geregistreerde verteenwoordigers en belastingpraktisyne van 'n visuele status van die vordering van persoonlike inkomstebelastingopgawes, ten opsigte van indiening, verifiëring/oudit en terugbetalingprosessering, voorsien.

Jy is nou in staat om die vordering van jou persoonlike inkomstebelastingopgawe ná indiening na te gaan. Hierdie versterking is daarop gemik om jou ingelig te hou sodat jy nie nodig het om die SARS-kontaksentrum te skakel of na 'n SARS-tak te gaan nie.

* **1 Julie 2023 - Gaan jou outo-aanslagstatus na**Belastingpligtiges wat vir hierdie jaar se Belastingseisoen 2023 vir outo-aanslag kwalifiseer, kan nou deur die SARS-aanlynnavraagstelselfunksie nagaan of hulle 'n outo-aanslag ontvang het, klik hier.
* **Vooraf-invulling van die ITR12 se derdepartydata ter voorbereiding van die opening van Belastingseisoen 2023**Neem asseblief kennis dat, ter voorbereiding vir die opening van die persoonlike inkomstebelastingseisoen in Julie 2023, in die tydperk van 2 Junie 2023 tot die begin van Belastingseisoen, is daar 'n moontlikheid dat die voorafvoltooide data wat op jou persoonlike inkomstebelasting- of voorlopige belastingopgawes, soos deur eFiling, die SARS Mobi-toepassing of deur 'n SARS-tak versoek, vertoon, vooraf ingevul mag wees maar moontlik nie breedvoerig sal wees tot die belastingseisoen amptelik vir die publiek geopen is nie.

Inkomstebelastingopgawe indieningsdatums

Hier is die datums en kriteria vir die 2023-belastingseisoen:

* Individuele belastingpligtiges (nievoorlopige): **7 Julie 2023 om 20:00 tot 23 Oktober 2023**
* Voorlopige belastingpligtiges: **7 Julie 2023 om 20:00 tot 24 Januarie 2024**

Wat is hierdie jaar se veranderinge?

SARS het die volgende bywerkings vir die opkomende persoonlike inkomstebelasting (PIB) belastingseisoen gemaak:

**Belyning van die 40-werksdaereël met die belastingseisoeneinddatum**

Verlede jaar, toe die reël bekendgestel is, is diegene in die outo-aanslagbevolking 40 dae, vanaf die datum van uitreiking, gegun om hul aanslag aan te pas, indien nodig.

Hierdie jaar, verleng ons die 40 werksdae om met die gewone indieningsperdatum vir nievoorlopige belastingpligtiges, wat 23 Oktober is, saam te loop. Dit sal diegene in die outo-aanslagbevolking meer tyd gee om 'n opgawe in te dien, indien hulle hul outo-aanslag wil aanpas.

**Betalingsperdatums**

Hierdie jaar, sal die sperdatum vir nievoorlopige eFilers as volg aangepas word:

* Vir belastingpligtiges wat nie in die outo-aanslagbevolking is nie, sal die betalingsperdatum 30 dae, na 'n kennisgewing van aanslag uitgereik is, wees.
* Vir belastingpligtiges wat outo-aangeslaan word, sal die betalingsdatum 30 dae na Belastingseisoen 2023 se sluitingsdatum wees.

**Staat van bates en laste**

Voorlopige belastingpligtiges met sakebelange word vereis om hul bates en laste (gebaseer op koste) elke jaar in hul belastingopgawes te verklaar. Belastingpligtiges wat in hierdie kategorie val, en met bates van meer as R50 miljoen, word vereis om bepaalde bates, teen markwaarde, in hul 2023-belastingopgawes te verklaar.

**Blootlegging van buitelandse inkomste**

SARS het 'n buitelandse inkomste-afdeling in die opgawe bekendgestel vir belastingpligtiges wat wêreldwye buitelandse inkomste moet verklaar, maar daar is egter opgemerk dat belastingpligtiges wat inkomste van 'n buitelandse werkgewer ontvang, terwyl hulle in Suid-Afrika en/of oorsee werk, nie 'n toepaslike bronkode het om vergoeding vir gelewerde buitelandse dienste te verklaar nie. Die volgende drie nuwe velde sal nou van toepassing wees:

* Nuwe veld "inkomste ontvang van buitelandse indienshouding, maar nie op 'n Suid-Afrikaanse IRP5/IT3(a)-sertifikaat aangedui nie, onderhewig aan belasting buite RSA en die artikel 10(10(o)(ii)-vrystelling is nie van toepassing nie".
* Nuwe veld "inkomste ontvang van buitelandse indienshouding, maar nie op 'n Suid-Afrikaanse IRP5/IT3(a)-sertifikaat aangedui nie, onderhewig aan belasting buite RSA en die artikel 10(1)(o)(i)-vrystelling is van toepassing."
* Nuwe veld "inkomste ontvang van buitelandse indienshouding, maar nie op 'n Suid-Afrikaanse IRP5/IT3(a)-sertifikaat aangedui nie, onderhewig aan belasting buite RSA en die artikel 10(1)(o)(i)-vrystelling is nie van toepassing nie."

**Aanslag vir eggenote binne gemeenskap van goedere getroud**

Belastingpligtiges wat binne gemeenskap van goedere getroud is, word op die helfte van hulle rente, dividende, huurinkomste en kapitaalwinste belas. SARS het hierdie belastingseisoen die "binne gemeenskap van goedere getroud"-status van 'n belastingpligtige se vorige verklaring gehaal en met die Departement van Binnelandse Sake saamgewerk om huwelikstatus te bevestig. Waar die eggenote suksesvol gepas is en rentebeleggings het, sal SARS die rentebeleggingsertifikaat dupliseer op elk van die eggenote se opgawe en elkeen sal vir 50% daarvan aangeslaan word.

**Artikel 93 verminderde aanslag**

SARS het die proses van versoek om verminderde aanslag, ingevolge artikel 93 van die Wet op Belastingadministrasie, geoutomatiseer. Die proses sal 'n vorm genaamd RRA01 gebruik en die belastingpligtige sal dit op eFiling kan voltooi. Dit sal meer doeltreffend vir belastingpligtiges wees en koste verminder.

Het jy 'n outo-aanslag ontvang?

Belastingpligtiges sal van 1 tot 7 Julie 2023 'n kennisgewing per SMS of e-pos ontvang indien hulle vir outo-aanslag uitgewys is. Indien jy die SMS ontvang, is die volgende stap vir jou om die outo-aanslag op die SARS MobiApp of eFiling na te gaan.

* **Indien jy met die outo-aanslag saamstem**, hoef jy niks verder te doen nie.
* Indien 'n terugbetaling verskuldig is, kan jy dit binne nagenoeg twee-en-sewentig (72) uur verwag, solank jou bankbesonderhede by SARS korrek is.
* Indien jy SARS geld skuld, maak asseblief die betaling voor die sperdatum, wat op jou kennisgewing van aanslag (ITA34) aangedui sal word, om rente op die uitstaande skuld te vermy.
* Jy kan betaling deur eFiling of die SARS MobiApp maak; verwys alternatiewelik na ons betalingsopsies.
* **Stem jy nie met die outo-aanslag saam nie?** Outo-aangeslane belastingpligtiges het tot 23 Oktober 2023 om hul opgawe op eFiling of die SARS MobiApp aan te pas en in te dien, indien hulle nie met die outo-aanslag saamstem nie.

Hoe is outo-aanslag hierdie jaar (2023) anders as verlede jaar (2022)?

Jy het verlede jaar 40 dae gehad om 'n opgawe in te dien, indien jy nie met jou outo-aanslag tevrede was nie, maar hierdie jaar gee ons jou tot die sperdatum van 23 Oktober 2023. Indien 'n outo-aanslag na 23 Oktober 2023 uitgereik is, sal die 40 werksdae op die datum van die kennisgewing van aanslag begin.

Vir meer inligting, verwys na *How does Auto-Assessment work*.

Laat ons jou help om vir 'n soomlose belastingseisoen voor te berei

**Slegs individue** wat outo-aangeslaan is sal 'n SMS of e-pos ontvang. Indien jy nie 'n kennisgewing van SARS, dat jy outo-aangeslaan is, ontvang het nie, moet jy jou persoonlike inkomstebelastingopgawe (ITR12) indien.

Jy kan vanaf 7 Julie 2023 om 20:00, deur eFiling of die SARS MobiApp, toegang tot die belastingopgawe kry, dit voltooi en deur eFiling of die SARS MobiApp indien. Belastingpligtiges wat nie hulle opgawes aanlyn kan indien nie, moet eers 'n afspraak maak om 'n tak te besoek. Die sperdatum om jou belastingopgawe in te dien is 23 Oktober 2023.

Wat om voor te berei voor belastingseisoen begin

Maak seker dat jy jou IRP5/IT3(a) en ander belastingsertifikate, soos mediesefonds, uittree-annuïteitfonds en enige ander derdepartydata, toepaslik tot die bepaling van jou belastingverpligtinge, ontvang het.

Indien jy jou wagwoord vergeet het, kan jy dit aanlyn deur die eFiling-webtuiste herset deur op *Forgot Password* of *Forgot Username* te klik.

Gebruik ons selfhelpaanlynnavraagstelstel om jou belastingverwysingsnommer te bekom en enige vereiste stawende dokumente in te dien. Jy kan ook jou persoonlike inligting, soos bankbesonderhede, adres en kontakbesonderhede aanlyn op eFiling of die SARS MobiApp nagaan en/of bywerk.

Dit is nie nodig om te skakel nie

Belastingpligtiges, jou belastingsake is in beter hande wanneer jy van eFiling of die SARS MobiApp gebruik maak. Registreer nou jou profiel om 'n soomlose indieningsondervinding te verseker. Dit is nie nodig om ons te skakel nie, jy kan aanlyn registreer of die MobiApp op jou foon of tablet aflaai. Dit is nou makliker om 'n afspraak met SARS te maak. Jy kan hier klik of 'n SMS stuur om 'n afspraak te maak.

Jy kan 'n navraag deur die SARS-aanlynnavraagstelsel (SOQS) stuur indien jy jou belastingverwysingsnommer vergeet het, om stawende materiaal in te dien, en meer. Die SARS-aanlynnavraagstelsel (SOQS) help belastingpligtiges wat navrae wil rig sonder dat hulle na 'n tak hoef te gaan. Om 'n navraag te rig, hoef jy slegs die aanlynvorm te voltooi deur 'n navraagsoort te kies. Vir meer inligting, verwys na die *SARS Online Query System – External Guide*.

SARS se USSD-kanaal

Jy kan nou bepaalde persoonlike inkomstebelasting-verwante dienste versoek deur 'n USSD-string aan SARS te stuur. Die USSD-kanaalaktivering behels dat jy 'n string karakters tik, bestaande uit 'n asterisk (\*), gevolg deur 'n paar syfers en eindig met 'n hutsmerk (#) en skakeling.

Die volgende dienste is deur hierdie kanaal beskikbaar:

* Wat is my belastingnommer?
* Versoek rekeningbalans
* Moet ek 'n belastingopgawe indien?
* Versoek 'n e-Bookingafspraak

Stappe oor hoe om belastingdienste deur SARS se USSD-kanaal te versoek:

* **Stap 1:** Inisieer USSD deur **\*134\*7277# te skakel**
* **Stap 2:** Kies die diens wat jy vereis.
* **Stap 3:** Belastingpligtige verifiëring - SARS sal versoek dat jy jou ID-/paspoort-/asielsoekersnommer voltooi
* **Stap 4:** Belastingvoorneme - met suksesvolle verifiëring deur SARS, sal 'n reaksie vertoon.

SARS se SMS-kanaal

Belastingpligtiges kan bepaalde persoonlike inkomstebelasting-verwante dienste versoek deur 'n SMS aan SARS na 47277 te stuur. Die volgende bykomende belasting-verwante dienste word aan belastingpligtiges deur hulle mobiele toestel gebied. Hierdie dienste is met of sonder data/lugtyd toeganklik:

* **Versoek 'n e-Bookingafspraak**
  + *Booking (spasie) ID-/paspoort-/asielsoekerspermitnommer*
* **Versoek bevestiging om te bepaal om jy 'n PIB-opgawe moet indien of nie**
  + *File (spasie) ID-/paspoort-/asielsoekerspermitnommer*
* **Versoek die uitreiking van 'n IT150 (belastingregistrasienommer)**
  + *TRN (spasie) ID-/paspoort-/asielsoekerspermitnommer*
* **Rig rekeningverwante navrae (balansstate) en/of jou rekeningstaat**
  + *Balance (spasie) ID-/paspoort/asielsoekerspermitnommer*

Vir meer besonderhede, verwys an die *Guide to SARS Mobile Tax Services* of ons tutoriale video oor hoe om SMS-dienste te gebruik.